 Rhestr Wirio Mynediad, Cyflenwi ac Archwilio
(Enw'r etholiad)


Cynlluniwyd y rhestr wirio hon i gynorthwyo gyda gweithgareddau mynediad, cyflenwi ac archwilio. Mae rhagor o wybodaeth ar gael yn adrannau Mynediad a Chyflenwi'r Gofrestr Etholiadol yn ein canllawiau Cynnal Cofrestru Etholiadol ar gyfer Lloegr, yr Alban a Chymru. Mae'r Comisiwn hefyd wedi llunio canllawiau ar gadw ac archwilio dogfennau etholiadol sydd i'w gweld dan yr adran adnoddau perthnasol ar gyfer pob math o etholiadau. Dylech sicrhau bod gennych brosesau ar waith i adfer data a’i ddinistrio’n ddiogel ar yr adeg briodol yn unol â chyfraith etholiadol a’ch polisi cadw dogfennau, a ddylai gynnwys yr egwyddorion diogelu data. 

Cais am y dogfennau nad ydynt yn agored i'w harchwilio

	Sefyllfa
	Tic
(√)
	Sylwadau

	Derbynnir cais i archwilio’r canlynol:
· Papurau pleidleisio
· Rhestrau rhifau cyfatebol a gwblhawyd
· Tystysgrifau cyflogaeth ar y diwrnod
· Rhestrau pleidleisiau post a wrthodwyd neu ddatganiadau pleidleisio drwy'r post a wrthodwyd
· ffurflenni pleidlais bost

	
	

	Ai gorchymyn llys gan yr Uchel Lys, llys sirol neu, yn 
yr Alban, y Llys Sesiwn neu’r Siryf yw’r cais?
	
	

	Ie
	Nage
	
	

	Caniatewch i'r archwiliad gael ei gynnal yn unol â'r gorchymyn llys
	Gwrthodwch yr archwiliad. Rhowch wybod i’r sawl sy’n gwneud y cais y bydd angen gorchymyn llys arno
	
	



Cais am ddogfennau sy'n agored i'w harchwilio

	Sefyllfa
	Tic
(√)
	Sylwadau

	Derbynnir cais i archwilio’r canlynol:
· cofrestr etholwyr wedi’i marcio
· rhestr pleidleiswyr post wedi’i marcio
· rhestr dirprwyon
· rhestr pleidleiswyr post sy’n pleidleisio trwy ddirprwy wedi’i marcio
· unrhyw ddogfen arall sy’n ymwneud â’r etholiad (ac eithrio’r papurau pleidleisio, rhestrau rhifau cyfatebol a gwblhawyd a thystysgrifau cyflogaeth ar ddyletswydd ar y diwrnod pleidleisio)
	
	

	Mae’r cais yn ysgrifenedig ac yn nodi:
· pwy fydd yn archwilio'r dogfennau
· at ba ddiben y bydd y wybodaeth yn cael ei defnyddio
· y dyddiad yr hoffent archwilio'r dogfennau
· p'un a byddai'n well ganddynt archwilio'r dogfennau mewn ffurf argraffedig neu ar ffurf data electronig
	
	

	Cais i archwilio cofrestr neu restrau wedi’u marcio yn unig:
· Mae’r cais yn nodi at ba ddiben y bydd y wybodaeth yn cael ei defnyddio
· pam na fyddai archwilio copi o'r gofrestr lawn neu restr(au) heb eu marcio yn ddigon i gyflawni'r diben hwnnw
	
	

	Cais i archwilio cofrestr neu restrau wedi’u marcio yn unig:
Ystyriwch y rheswm a roddwyd. 
· Os byddwch yn penderfynu y gellir cyflawni’r dibenion y mae’r sawl sy’n gwneud y cais yn dymuno defnyddio’r wybodaeth ar eu cyfer trwy archwilio copi o’r gofrestr lawn, rhaid i chi roi gwybod i’r ymgeisydd o’ch penderfyniad a rhoi gwybod iddo lle mae’r gofrestr lawn ar gael i’w harchwilio dan oruchwyliaeth. Peidiwch â rhoi'r gofrestr neu restrau wedi’u marcio iddo.
· Os penderfynwch y caiff archwilio'r gofrestr neu restrau wedi’u marcio, symudwch i'r blwch nesaf.
	
	

	Sicrhewch fod y dogfennau ar gael o fewn 10 diwrnod o dderbyn y cais
	
	

	Sicrhewch y canlynol:
· Dim ond nodiadau mewn llawysgrifen o'r gofrestr etholwyr wedi’i marcio a'r rhestr pleidleiswyr absennol wedi’i marcio a wneir; ni ddefnyddir gliniaduron ac offer cofnodi arall.
· Ni wneir unrhyw gopïau o'r dogfennau etholiad eraill sy'n agored i'w harchwilio mewn unrhyw ffurf.
· Atgoffir y bobl sy'n arolygu y gellir defnyddio unrhyw wybodaeth a geir drwy archwilio dogfennau'r etholiad at y dibenion canlynol yn unig:
· dibenion ymchwil o fewn ystyr Erthygl 84A o’r GDPR (archifo er budd y cyhoedd, ymchwil wyddonol neu hanesyddol ac ystadegau)
· dibenion etholiadol
· unrhyw ddiben mewn cysylltiad â'r etholiad
	
	



Copïau o'r gofrestr etholwyr a'r rhestrau pleidleiswyr absennol wedi’u marcio		

	Sefyllfa
	Tic
(√)
	Sylwadau

	Cais i gael copi o’r canlynol:
· cofrestr etholwyr wedi’i marcio
· rhestr pleidleiswyr post wedi’i marcio
· rhestr dirprwyon
· rhestr pleidleiswyr post sy’n pleidleisio trwy ddirprwy wedi’i marcio
	
	

	Mae’r cais wedi dod gan berson/corff a ganiateir:
· y Comisiwn Etholiadol
· cynrychiolwyr etholedig at ddibenion etholiadol
· pleidiau etholaethol lleol
· pleidiau gwleidyddol cofrestredig
· ymgeiswyr
· heddluoedd ac asiantaethau diogelwch eraill
· adrannau'r llywodraeth a chyrff eraill
	
	

	Mae’r cais yn ysgrifenedig ac yn nodi:
· pa gofrestr neu restr(au) wedi’u marcio (neu ran berthnasol) sy'n ofynnol
· a oes angen copi o'r gofrestr neu restr(au) wedi’u marcio mewn ffurf argraffedig neu ar ffurf data electronig
· at ba ddiben y defnyddir y gofrestr neu restr(au) wedi’u marcio a pham na fyddai cyflenwi neu brynu copi o’r gofrestr lawn neu restr(au) heb eu marcio yn ddigon i gyflawni’r diben hwnnw
	
	

	Ystyriwch y rheswm a roddwyd.
Os nad ydych yn fodlon bod angen i’r sawl sy’n gwneud y cais weld y marciau ar y gofrestr neu restr(au) wedi’u at y diben y gofynnir amdano, gallwch drin y cais fel un am wybodaeth mewn rhestrau heb eu marcio neu am gopi o’r gofrestr lawn, neu'r ddau.
	
	

	Cyfrifwch y ffi sydd i'w thalu.
Un ffi weinyddol o £10 ynghyd â £1 am bob 1,000 o gofnodion neu ran o 1,000 o gofnodion am gopïau data electronig, a £2 am bob 1,000 o gofnodion neu ran o 1,000 o gofnodion am gopïau argraffedig. 
Fodd bynnag, nid oes angen ffi am gyflenwi i'r Gwasanaeth Diogelwch, Pencadlys Cyfathrebu'r Llywodraeth, y Gwasanaeth Cuddwybodaeth a’r heddlu.
	
	

	Arhoswch nes bod y taliad wedi'i dderbyn. Ar gyfer taliadau siec, arhoswch nes bod y siec wedi'i chlirio.
	
	

	Sicrhewch fod y personau a gyflenwir yn cael gwybod mai dim ond 
ar gyfer y canlynol y gellir defnyddio'r data:
· dibenion ymchwil o fewn ystyr Erthygl 84A o’r GDPR (archifo er budd y cyhoedd, ymchwil wyddonol neu hanesyddol ac ystadegau)
· dibenion etholiadol
· dibenion sy’n gymwys o dan y rheoliad sy’n rhoi’r hawl i’r unigolyn neu’r corff ddefnyddio’r gofrestr etholwyr lawn
	
	




Cais i ddatgelu gwybodaeth yn ymwneud â'r Rhestr Gwrthod Papurau Pleidleisio a gwblhawyd

	Sefyllfa
	Tic
(√)
	Sylwadau

	Gwneir cais 
· i’r Swyddog Cofrestru Etholiadol neu swyddog perthnasol am ddatgelu gwybodaeth ar y Rhestr Gwrthod Papur Pleidleisio sy’n ymwneud â pherson ‘A’. 
· cyn dinistrio'r BPRL
· mewn achos pan fo person ‘A’ yn pleidleisio’n bersonol, 
· gwneir cais gan y person sy’n ymddangos i’r swyddog rhestr fel person ‘A’ ac sydd wedi darparu ei rif etholwr; neu
· mewn achos pan fo person ‘A’ yn pleidleisio fel dirprwy ar ran person ‘B’, 
· gwneir cais gan y person sy’n ymddangos i’r swyddog rhestr fel person ‘A’ ac sydd wedi rhoi ei enw a’i gyfeiriad; neu
· gwneir cais gan y person sy’n ymddangos i’r swyddog rhestr fel person ‘B’ ac sydd wedi rhoi ei rif etholwr

	
	

	Eglurwch y rheswm dros wrthod fel y’i cofnodwyd ac unrhyw nodyn a ychwanegwyd ar y Rhestr Gwrthod Papur Pleidleisio ar gyfer person ‘A’ neu berson ‘B’

	
	

	Sicrhewch 
· na all unrhyw berson heblaw'r swyddog rhestr weld y wybodaeth ar y Rhestr Gwrthod Papur Pleidleisio
· bod y pecyn sy'n cynnwys y rhestr yn cael ei ail-selio ar ôl ei archwilio
	
	



Copïau o ddogfennau etholiadol eraill

	Sefyllfa
	Tic
(√)
	Sylwadau

	Mae’r cais am unrhyw ddogfennau etholiadol sy’n agored i’r cyhoedd eu harchwilio, ac unrhyw ddogfennau eraill sy’n ymwneud â’r etholiad, heb gynnwys:

· papurau pleidleisio 
· rhestrau rhifau cyfatebol wedi’u cwblhau  
· tystysgrifau cyflogaeth ar ddyletswydd ar y diwrnod pleidleisio
· rhestrau papurau pleidleisio drwy'r post neu ddatganiadau pleidleisio drwy'r post a wrthodwyd
· ffurflenni pleidlais bost
	
	

	Mae'r cais wedi dod o:
· unrhyw heddlu ym Mhrydain Fawr
· Gwasanaeth Heddlu Gogledd Iwerddon neu Wasanaeth Heddlu Gogledd Iwerddon (Wrth Gefn)
· unrhyw gorff o gwnstabliaid a sefydlwyd o dan Ddeddf Seneddol
· y Gwasanaeth Diogelwch
· Pencadlys Cyfathrebu'r Llywodraeth
· y Gwasanaeth Cuddwybodaeth
	
	

	Cyflenwch gopi am ddim o'r dogfennau.
Sicrhewch fod unrhyw berson neu gorff yn cael gwybod mai dim ond at y dibenion a nodir yn y rheoliad y gall y corff gael y gofrestr lawn ac y gellir defnyddio’r wybodaeth.
	
	



Mynediad a chyflenwad o ffurflenni gwariant etholiad

	Sefyllfa
	Tic
(√)
	Sylwadau

	Gwnewch gopi o'r ffurflenni gwariant etholiad a datganiadau pan fyddwch yn eu derbyn.
	
	

	Golygwch (h.y. rhowch linell drwy) gyfeiriadau unrhyw roddwyr unigol i ymgyrch yr ymgeisydd ar y copi o’r ffurflen, ac unrhyw wybodaeth bersonol arall y mae angen ei golygu er mwyn cydymffurfio â gofynion diogelu data, cyn ei gwneud ar gael i’r cyhoedd.  Dylech gael cyngor gan swyddog diogelu data eich cyngor cyn rhyddhau unrhyw wybodaeth bersonol sydd yn y datganiadau.
	
	

	Trefnwch fod y copi ar gael i’r cyhoedd ei archwilio cyn gynted ag y bo’n ymarferol ar ôl i chi ei dderbyn. Cadwch y copi yn agored i'w archwilio am ddwy flynedd (12 mis yn achos etholiadau cynghorau plwyf/etholiadau cynghorau cymuned).
	
	

	Peidiwch â darparu copi o'r ffurflenni a'r datganiadau i'r Comisiwn Etholiadol oni bai y gwneir cais penodol amdanynt.  Yr eithriad yw mewn etholiadau maerol awdurdodau lleol ac etholiadau maerol awdurdodau cyfun lle mae'n rhaid anfon copi o unrhyw ffurflenni neu ddatganiad i'r Comisiwn. Lle y’i darperir, dylai copïau fod yn gopïau glân, heb olygu unrhyw fanylion rhoddwyr. 
	
	

	Os bydd y Comisiwn yn gofyn am gopïau o anfonebau a derbynebau ar gyfer ymgeiswyr dethol yn ddiweddarach, rhowch nhw cyn gynted â phosibl.
	
	

	Dim ond os gofynnir yn benodol, rhowch y canlynol i'r Comisiwn Etholiadol:
· ffigurau etholwyr ar gyfer pob ward a ddefnyddir i gyfrifo terfyn gwariant yr ymgeiswyr
· terfyn gwariant ymgeiswyr a ddarperir i ymgeiswyr, os yw’n berthnasol
· rhestr o'r holl ymgeiswyr a safodd mewn etholiad, gan gynnwys eu plaid (os o gwbl), ac a fuont yn llwyddiannus
· cadarnhad o bwy sydd heb gyflwyno ffurflen, sydd wedi cyflwyno ffurflen anghyflawn neu sydd wedi cyflwyno ffurflen yn hwyr a beth, os o gwbl, y mae’r Swyddog Priodol wedi’i wneud eisoes am achosion o’r fath
· cyfeiriadau asiantiaid etholiad ar gyfer unrhyw ymgeiswyr a fethodd â chyflwyno ffurflenni
	
	

	Gall unrhyw berson ofyn i chi ddarparu copi o'r dogfennau ar ôl talu ffi. Y ffi am wneud hynny yn gyffredinol yw 20c am bob ochr i dudalen. 

Sicrhewch eich bod yn derbyn taliad cyn cyflenwi.
	
	

	Storiwch y dogfennau gwreiddiol yn ddiogel am ddwy flynedd (12 mis yn achos etholiadau cynghorau plwyf/etholiadau cynghorau cymuned). 
	
	

	Ar ddiwedd y cyfnod hwnnw, dylech geisio cysylltu â'r ymgeiswyr a'r asiantiaid a chynnig dychwelyd y dogfennau. Dylid dinistrio dogfennau nad ydynt yn cael eu dychwelyd.
	
	




 
